laion/Wikipedia-Exotic huggingface dataset:
Kaspar Kalluste

Kaspar Kalluste (sündinud 28. aprillil 1988 ) on eesti muusik. Ta on lõpetanud Nõmme Muusikakooli klaveri erialal, Georg Otsa nimelise Tallinna Muusikakooli pop-jazz-osakonna löökpilli erialal (õpetajad Petteri Hasa, Toomas Rull, Andrus Lillepea), täiendanud end Malmö muusikaakadeemias (Peter Nilsson) ning lõpetanud Eesti Muusika- ja Teatriakadeemia magistrikraadiga (Tanel Ruben, Jaak Sooäär, Raul Sööt).  Kaspar Kalluste musitseerib sellistes džässansamblites nagu trio Frank Frank (Kristjan Mazurchak / Erki Pärnoja / Kaspar Kalluste), Carrot Lights (Paula Mustikas / Joel-Rasmus Remmel / Kaspar Kalluste), Raul Söödi Deeper Sound ja Paul Danieli kvartett (Paul Daniel / Raun Juurikas / Peedu Kass / Kaspar Kalluste). Kaspar Kalluste triol (Virgo Sillamaa / Marti Tärn / Kaspar Kalluste) ilmus 2014. aastal heliplaat “Koletise tagasitulek”, kus teeb kaasa džässlaulja Kadri Voorand. Popmuusika vallas on Kaspar Kallustel ette näidata nii kontserte, stuudiosalvestisi kui ka heliplaate. Ta on trummarina teinud koostööd ansamblitega Spunk, Monohord , Aides ja The Sun . Kaspar Kalluste, Tarvi Kull ja Rosanna Lints moodustavad elektropopi ansambli Würffel , kellel ilmus 2015. aastal albumi "Beats & Bubbles". Looga "I'm Facing North" osaleti konkursil Eesti Laul 2016. Pärast seda on ta kaasa teinud Ott Leplandi saateansamblis, kellele ta on kirjutanud muusikat ja laulutekste ning produtseerinud mitu heliplaati. Ta on ansamblimuusikuna osalenud telesaadetes "Eesti otsib superstaari", "Laulud tähtedega" ja "Eesti otsib lemmiklaulu". 2008. aastal varastati Otsa kooli ees olevast autost tema trummikomplekt . Kalluste kuulus 2013. aastal Raadio 2 Unistuste Bändi koosseisu. CV blogis "Sissekanne Jazzkaare veebilehel". Originaali arhiivikoopia seisuga 9. juuni 2007. Vaadatud 11. juulil 2010. Kaarel Tigas. The Sunis hakkab trumme taguma Kaspar Kalluste. Õhtuleht, 23. mai 2007 Ansambli Würffel koduleht https://web.archive.org/web/20160207150803/http://www.wurffel.com/ Muusik Kaspar Kallustelt varastati trummid. Elu24, 16. september 2008
2010. aasta Leedu meistrivõistlused kergejõustikus

2010. aastal peetud 87. Leedu meistrivõistlused kergejõustikus toimusid 9.–10. juulil Kaunases.
Harilik laanesõnajalg

Harilik laanesõnajalg (Matteuccia struthiopteris) on sõnajalgtaim, mõne käsitluse järgi ainus liik laanesõnajala perekonnas. Ta on viljaka mullaga varjukates metsades kasvav mitmeaastane taim. Lehed moodustavad korrapärase lehtri. Harilik laanesõnajalg andmebaasis eElurikkus
Laanesõnajalg (perekond)

Laanesõnajalg (Matteuccia) on sõnajalgtaimede perekond. Sellesse kuulub Matteuccia struthiopteris — harilik laanesõnajalg
Ürgloodus

Ürgloodus ehk metsik loodus ehk põlisloodus on loodus, mida inimtegevus (kultuur) pole oluliselt muutnud. Ürglooduse objekt Ürgmets Loodusmets Kõnnumaa
Aleksander Johannes Abel

Aleksander Johannes Abel (27. juuli 1905 Koikküla – 7. november 1971 Manchester, Connecticut) oli eesti vaimulik ja vaimulik luuletaja. Õppis Laanemetsa vallakoolis, Hargla kihelkonnakoolis, aastatel 1921–1922 Võru Õpetajate Seminaris, aastatel 1922–1926 Valga Poeglaste Gümnaasiumis, mille humanitaarharu ta lõpetas. Tartu Ülikooli usuteaduskonnas õppis ta aastatel 1926–1931. Prooviaastal oli ta Paide ja Kadrina Katariina koguduses. Ordineeriti õpetajaks 30. oktoobril 1932 Tallinna Toomkirikus. Oli 1932–1933 Järva praostkonna vikaarõpetaja. 1934–1944 oli ta Rakvere Pauluse Koguduse õpetaja. Aastal 1944 (märtsi alguses) lasi ta määrata end omal soovil (kuna pastor Aksel Erich Vooremaa oli mõrvatud ja kirik hävinud) Tartu Maarja koguduse õpetajaks. Sama aasta septembris määrati ta Lääne praostkonna praosti käsutusse, kuid see määramine jäi vaid paberile. Eestis olles tegutses ta ka usuõpetajana: 1931. aastal Järva Maakonna Paide Avalikus Ühisgümnaasiumis ja Paide linna algkoolis. 1934–1940 (Rakvere perioodil) oli ta usuõpetajaks Rakvere Ühisgümnaasiumis, Rakvere Keskkoolis ja Virumaa Täienduskoolis. Tema volitused Rakvere linnavolinikuna algasid 1. detsembril 1939. Põgenes aastal 1944 Saksamaale. Saksamaal oli ta eestlaste usuelu korraldajaks Württemburgis, samuti oli ta aastatel 1944–1950 kirikuelu korraldajaks Saksamaa Prantsuse tsoonis. Lahkus aastal 1950 Saksamaalt USA-sse. USA-s asus ta tööle vabrikusse, kuid hiljem asus ta igapäevase vabrikutöö kõrvalt kogudusi teenima. Aastatel 1951–1971 oli ta Cleveland-Ohio koguduse õpetaja, peale selle teenis ta aastatel 1953–1962 Connecticuti kogudust ja 1962–1971 Buffalo Pauluse kogudust ning oli USA Esimese praostkonna abipraost. Aleksander Abel on jätnud sügava jälje vaimuliku luuletajana. Ta on kirjutanud palju vaimulikke luuletusi ja on välja andnud mitu vaimulikku laulikut. Ka Kiriku laulu- ja palveraamatus on kümneid Aleksander Abeli koostatud laule. Konrad Veem. Eesti Vaba Rahvakirik. Dokumentatsioon ja leksikon. EVR, Stockholm, 1988 Sissekanne Väliseesti isikuloolises andmebaasis (VEPER) https://eelk.ee/elulood/abel_aleksander.html https://eelk.ee/elulood/abel.html
Aleksander Abel

Aleksander Abel (sündinud 7. veebruaril 1953) on eesti allveesporditreener. Ta on 1984. aastast olnud Eesti koondise peatreener. Aleksander Abel on Venemaa eestlaste järeltulija. 1982. aastal tuli ta Venemaalt abikaasa Valentina Abeliga Kohtla-Järvele. Kristiina Nurk. Entsüklopeedia: Allveeujumine. Virumaa, 17. jaanuar 2002 Biograafia ESBL-is
Sewardi poolsaar

Sewardi poolsaar (inglise keeles Seward Peninsula) on suur poolsaar Põhja-Ameerika loodeosas Alaska osariigi läänerannikul. Poolsaare rannikut ümbritsevad Beringi mere Nortoni laht, Beringi väin, Tšuktši meri ja Kotzebue laht. Poolsaare pikkus on 330 km ja laius 145–225 km. Sewardi poolsaare lääneotsas asub Walesi Printsi neem – Põhja-Ameerika ja kogu Ameerika läänepoolseim punkt. Poolsaar sai nime USA riigisekretär William H. Sewardi järgi, kel oli oluline roll Alaska ostmisel. Varasemad nimed on olnud Kaviaki poolsaar, Nome'i poolsaar, Prince of Walesi poolsaar ja Sumneri poolsar. Dictionary of Alaska Place Names: Donald J. Orth, USA, 1967
Friedrich Arvelius

Friedrich Arvelius on olnud mitme tuntud inimese nimi: Friedrich Immanuel Arvelius, Eesti vaimulik (1716–1780) Friedrich Gustav Arvelius (Sembard), saksa päritolu eesti kirjanik (1753–1806)
Wesley Snipes

Wesley Trent Snipes (sündinud 31. juulil 1962 Florida osariigis Orlandos) on USA filminäitleja ja produtsent.
Walesi Printsi neem

Walesi Printsi neem (inglise keeles Cape Prince of Wales) on neem Põhja-Ameerika loodeosas, Põhja-Ameerika manrdi läänepoolseim punkt. Asub Beringi väinas Sewardi poolsaare lääneotsas ning eraldab Tšuktši merd Beringi merest. Selle vastas asub 86 km kaugusel Euraasia idapoolseim punkt Dežnjovi neem. Neeme nimetas 1778 aastal inglise meresõitja James Cook briti trooni pärija Walesi printsi tulevase kuninga George IV (1762–1830) auks. Neeme endine eskimo nimetus Nykhta. Vitus Bering nimetas teda Gvozdevi neemeks vene maadeavastaja Mihhail Gvozdevi järgi. Walesi Printsi neeme lähedal asub väike asula Wales. USGS GNIS: Cape Prince of Wales
Hashim Thaçi

Hashim Thaçi (sündinud 24. aprillil 1968) on Kosovo poliitik, kes oli alates 7. aprillist 2016 kuni oma tagasiastumiseni 5. novembril 2020 Kosovo president. 9. jaanuarist 2008 kuni 9. detsembrini 2014 oli ta Kosovo peaminister. Alates 9. detsembrist 2014 kuni 7. aprillini 2016 oli ta Kosovo välisminister. Ta on Kosovo Demokraatliku Partei esimees. 26. veebruaril 2016 valiti Hashim Thaçi Kosovo presidendiks.
Motonori Matsuyama

Motonori Matsuyama (jaapani keeles 松山 基範 Matsuyama Motonori; 25. oktoober 1884 – 27. jaanuar 1958) oli jaapani geofüüsik. Kivimitesse kristalliseerumisel salvestunud magnetiliste mineraalide magnetilist orientatsiooni uurides avastas ta, et Maa magnetvälja poolused on planeedi ajaloo jooksul korduvalt kohti vahetanud ning et pööre on toimunud suhteliselt kiiresti. Motonori Matsuyama ja Bernard Brunhesi auks nimetati viimati (umbes 780 000 aastat tagasi) toimunud magnetpooluste vahetumine Brunhesi-Matsuyama pöördeks. "On the Direction of Magnetization of Basalt" (1929)
Bernard Brunhes

Antoine Joseph Bernard Brunhes (3. juuli 1867 – 10. mai 1910) oli prantsuse geofüüsik. Ta õppis Pariisis École Normale Supérieure'is ja lõpetas selle füüsikuna. Aastatel 1893–1895 õpetas ta Lille'i ülikoolis füüsikat ja elektrotehnikat. Alates 1900. aastast kuni surmani juhtis Brunhes Puy-de-Dôme'i observatooriumi. Auvergne'i piirkonna vulkaanidest kunagi pursanud laavat uurides avastas ta, et kristallide magnetiline polaarsus oli peaaegu vastupidine võrreldes praeguse Maa magnetvälja polaarsusega. Sellest järeldas ta, et Maa magnetpoolused on ajaloo jooksul oma kohti vahetanud. Bernard Brunhesi ja Motonori Matsuyama auks nimetati viimati (umbes 780 000 aastat tagasi) toimunud magnetpooluste vahetumine Brunhesi-Matsuyama pöördeks.
Paul (kaheksajalg)

Paul (26. jaanuar 2008 – 26. oktoober 2010) oli kaheksajalg, kes ennustas jalgpallimängude tulemusi. Tuntuks sai ta 2010. aasta jalgpalli maailmameistrivõistluste ajal oma täpsete mänguennustustega. Ta elas Saksamaal Oberhauseni merekeskuses. Paul koorus munast 2008. aastal Inglismaal Weymouthis sealses merekeskuses, misjärel sai tema uueks elupaigaks Oberhausen. Nime sai ta saksa lastekirjaniku Boy Lornseni luuletuse "Der Tintenfisch Paul Oktopus" järgi. Loomaõiguslaste organisatsioon PETA avaldas, et kaheksajalg Pauli hoidmine alalises vangistuses on looma suhtes julm. Ent vastukommentaarina sellele öeldi, et teda oleks ohtlik vabadusse lasta, sest Paul sündis vangistuses ega oska ise endale süüa hankida. Austraalia peajalgsete spetsialist Dr Mark Norman väidab, et kaheksajalg Paulil võisid tõesti olla erakordsed võimed ning mollusk suutiski tulevikku ennustada. 2010. aasta augustis toimus väikeses Loode-Hispaania külas Carballinos kulinaariafestival, mis keskendus kalmaaridele. Pauli abil loodeti rohkem külastajaid kohale meelitada ning oraakli kasutamise eest pakuti 30 000 eurot. Paul suri 26. oktoobril 2010. Mänguennustuseks asetati Pauli akvaariumisse kaks söödaga kasti. Kumbki kast olid märgistatud ühe riigi lipuga, kelle vahel jalgpallimäng toimub. Paul valis Saksamaa lipuga kasti 2008. aasta Euroopa jalgpalli meistrivõistluste kestel kuuel korral, millest neljal korral oli ennustas õige. 2010. aasta jalgpalli maailmameistrivõistluste ajal ennustas ta kõik seitse mängu õigesti. Tema ennustused on olnud 86-protsendiliselt täpsed. Kolm kuud pärast Pauli surma rajati Oberhauseni akvaariumisse mälestusmärk, mis koosneb teda kujutavast kujust ja pallist, mille sees on kuldne tuhaurn. 10 asja, mida sa ei teadnud Paulist. Vaadatud 12.07.10 (inglise keeles) PETA nõuab Pauli vabastamist. Vaadatud 12.07.10 (inglise keeles) Dr Norman: Paulil võivad olla tõelised ennustajavõimed. Vaadatud 13.07.10 Hispaanlased pakkusid oraakel Pauli eest 30 000 eurot. Vaadatud 13.07.10 Piltuudis: oraakel-kaheksajalg sai mälestusmärgi. Vaadatud 20.01.11 Kas kaheksajalg Paul on tõesti selgeltnägija? Delfi Novaator, 12. juuli 2010
Mark Harmon

Thomas Mark Harmon (sündinud 2. septembril 1951 USA California osariigis Burbankis) on ameerika filminäitleja. Tema isa oli Ameerika jalgpallur, ema oli näitleja ja kunstnik. Ka Mark on mänginud ülikooli tasemel Ameerika jalgpalli. Markil on kaks vanemat õde, kes mõlemad on olnud abielus kuulsustega: näitleja ja kunstnik Kristin Nelson on laulja Ricky Nelsoni lesk, ja näitleja Kelly Harmon oli kunagi abielus autotööstur John DeLoreaniga. Mark Harmon on eelkõige tuntud teleseriaalidest "Chicago Hope", "Presidendi meeskond" ja "NCIS: Kriminalistid". Ta on mänginud veel paljudes filmides ja teleseriaalides ning sageli korrakaitsjaid, kuid ka sarimõrvar Ted Bundyt. 1970. aastatel tutvus Harmon laulja Karen Carpenteriga, kes suri 1983. Alates 21. märtsist 1987 on Harmon abielus näitleja Pam Dawberiga. Neil on kaks poega: Sean Thomas (sündinud 1988) ja Tyrone Christian (sündinud 1992). Tema vanem poeg on mänginud sarjas "NCIS" oma isa kehastatavat tegelast Jethro Gibbsi lapsena. 1996. aasta jaanuari esimestel päevadel päästis Harmon kaks teismelist poissi, kes olid sattunud autoõnnetusse. Harmon tõi oma garaažist sepavasara, lõi põleval autol akna katki ja tõmbas poisid leekidest välja. Hiljem püüdis ta igati oma osa poiste päästmisel vähendada. 1986 valis ajakiri People Mark Harmoni kõige seksikamaks elusolevaks meheks. Tal on kuulsuste alleel oma täht 2012. aasta 1. oktoobrist. "Salapärane tundmatu" (1986) "Summer School" (1987) "The Presidio" (1988) "Stealing Home" (1988) "Wyatt Earp" (1994) "Raju reede" (Freaky Friday, 2003) "Vabaduse jahil" (Chasing Liberty, 2004) "Prince of Bel Air" (1986) "St. Elsewhere" (1982) "Charlie Grace" (1995) "Chicago Hope" (1994) "From the Earth to the Moon" (1998) (miniseriaal) "Presidendi meeskond" (2002) "NCIS: Kriminalistid" (2003-) Mark Harmon andmekogus IMDb (inglise) Mark Harmon Web Mark Harmon, Star of NCIS on CBS
Õlletoober

Õlletoober on õllefestival endises Leisi vallas Saare maakonnas, mida korraldatakse alates 1997. aastast. Sel üritusel selgitatakse välja Saaremaa rammumees ja parim koduõlu. 2003. aastal otsustas Leisi vallavalitsus, et Leisis üritust enam ei korraldata. 2004. aastast on üritust korraldatud Oitme küla maadel. Maria Karumets. "Õlletoobril" võib leida mehe või näha Saare naise naba. Õhtuleht, 12. juuli 2010 Kadri Jakobson. Leisi vallavalitsus keelas «Õlletoobri» korraldamise. Õhtuleht, 22. juuli 2003 Koduleht
Ahvenjärv

Ahvenjärv on mitme Eesti järve nimi: Kurtna Ahvenjärv, järv Ida-Viru maakonnas Päidla Ahvenjärv, järv Valga maakonnas Ahvenajärv, järv Harju maakonnas
Ally McBeal

"Ally McBeal" on aastatel 1997–2002 toodetud USA komöödiasari, mille autor on David E. Kelley. Seriaali nimikangelanna Ally on advokaat Bostoni advokaadibüroos Cage & Fish. Seriaal keskendub Ally tööle, eraelule ja sisevõitlusele endaga. Esimeses jaos lahkub Ally oma seniselt töökohalt ühes advokaadibüroos ülemuse poolt seksuaalse ahistamise tõttu. Ta kohtub seejärel koolivenna Richard Fishiga, kes palkab ta oma uude advokaadibüroose Cage & Fish. Ally aga avastab, et Cage & Fishis töötab ka tema lapsepõlvesõber Billy Thomas, kellesse ta armunud oli. Peale keskkooli läks Ally Harvardi ülikooli, et Billyga koos olla, kuid Billy lahkus ootamatult Harvardist ja läks hoopis Michigani ülikooli. Ally avastab ka, et Billy on nüüd abielus koolikaaslase Georgiaga. Kuigi Ally armub Billysse uuesti, saavad nad Georgiaga siiski headeks sõpradeks ja suudavad omavahel koos töötada. Kolmandal hooajal tekivad Billyl uuesti tunded Ally vastu, kuid Billyl on ajukasvaja ja 62. jaos ta sureb Ally käte vahel. Vahetult enne oma surma hallutsineeris Billy, kirjeldades elu koos Allyga, mida ta endale tegelikult oleks soovinud. Neljandal hooajal on Allyl suhe advokaat-terapeut Larry Pauliga. Ta avastab aga, et Larryl on eksnaine ja 7-aastane poeg Detroitis, kuid näeb sellest hoolimata Larryt oma hingesugulasena. Ally soovitusel kolib Larry 79. jaos tagasi Detroiti, et olla koos oma pojaga, mispeale nad on kaugsuhtes, kuni Ally on valmis Detroiti kolima. Algsete plaanide kohaselt pidid neljanda hooaja lõpus Ally ja Larry abielluma, kuid Downey narkoprobleemide tõttu ta vallandati. Viiendal hooajal, 101. jaos ilmub ootamatult Ally ukse taha 10-aastane tüdruk Maddie Harrington New Yorgist, kes ütleb, et ta on Ally tütar ja ta isa suri kuus kuud tagasi. Selgub, et ülikoolipäevil annetas Ally ühe oma munaraku teadustööks, kuid munarakk kogemata hoopis viljastati. Maddie jääb seepeale ajutiselt Ally juurde elama. Lõpujaos langeb Maddie koolikiusamise ohvriks ja saab närvivapustuse, mispeale Ally otsustab töölt lahkuda ja kolida koos Maddiega New Yorki, et Maddie saaks olla koos oma sõpradega. Eestis näitas sarja TV3 aastatel 1999–2005 Calista Flockhart – Ally McBeal Gil Bellows – Billy Thomas (1997–2000) Courtney Thorne-Smith – Georgia Thomas (1997–2001) Greg Germann – Richard Fish Jane Krakowski – Elaine Vassal Lisa Nicole Carson – Renée Radick (1997–2001) Lucy Liu – Ling Woo (1998–2001) Peter MacNicol – John Cage Portia de Rossi – Nelle Porter (1998–2002) Vonda Shepard – Vonda Shepard Robert Downey Jr. – Larry Paul (2000–2001) James LeGros – Mark Albert (2000–2001) Regina Hall – Corretta Lipp (2001–2002) Josh Hopkins – Raymond Milbury (2001–2002) Hayden Panettiere – Maddie Harrington (5. hooaeg) Samuti on sarjas kaasa löönud Matthew Perry, Jon Bon Jovi, Christina Ricci ja Anne Heche. Kuldgloobus Parim muusika- või komöödiasari : "Ally McBeal" (1998–1999) Parim muusika- või komöödiasarja naisnäitleja : Calista Flockhart (1998) Parim telesarja meeskõrvalosatäitja: Robert Downey Jr. (2001) Emmy Silmapaistev komöödiasari: "Ally McBeal" (1999) Silmapaistev komöödiasarja meeskõrvalosatäitja: Peter MacNicol (2001) Ally McBeal – Paramount Comedy
Karl Sitska

Karl Sitska (ka Karl Sitzka ja Carl Sitzka; 23. september/6. oktoober 1863 Tali (Saarde kihelkond) – 1. detsember/14. detsember 1912 Pöide) oli eesti vaimulik. Õppis kohalikus vallakoolis, Halliste kihelkonnakoolis, Pärnu gümnaasiumis. Tartu Ülikooli usuteaduskonnas õppis aastatel 1887–1894. Ordineeriti 2. juunil 1896 õpetajaks. Oli aastatel 1896–1901 Helme- ja Taagepera koguduse adjunktõpetaja. 1901. aastal kandideeris ta Pöide koguduse õpetajaks koos Harald Hornbergi ja Aleksander Siegfriediga. Teenis aastatel 1902–1912 Pöide Maarja kogudust ja Saaremaa Jaani kogudust. Maetud Pöide kalmistule. EAA.5281.1.88 EESTI EVANGEELIUMI LUTERIUSU KIRIKUD. Toimetanud Bruno Ederma, Asta Jaik. Konstantin Jaik'i kirjastus Tartu 1939 Die evangelischen Prediger Livlands bis 1918. Böhlau Verlag Köln, Wien 1977 Carl Sitzka. Hieronimus Sawonarola. Tartu: Kristlik rahwakirjanduse agentur, 1901. Carl Sitzka. Wichern. Kuressaare: Kuresaare Nädalaleht, 1905 Elupuu: Uus jutluse raamat 95 jutlusega. 3. trükk. Toimetanud M. J. Eisen, Balti mereväe ja Nikolai kiriku õpetaja Kroonlinnas. Tallinn, 1912 (kaasautor) Karl Sitska Eesti biograafilises andmebaasis ISIK
Kiriku laulu- ja palveraamat

"Kiriku laulu- ja palveraamat" on eestikeelne kiriklik lauluraamat luteri kirikus. "Kiriku laulu- ja palveraamat" (lühendina KLPR) võeti üheaegselt kasutusele nii kodu- kui ka väliseesti kogudustes 1991. aasta I advendil. See oli Eesti kirikuelus ajalooline sündmus, sest eelmine, "Uus lauluraamat" anti välja aastal 1899. Kiriku laulu- ja palveraamat laoti (ja seda trükiti 5000 eksemplari) Eesti Evangeeliumi Luteriusu Kiriku (eksiilkiriku) kulul trükikojas OMA PRESS LIMITED Kanadas Torontos. 50 000 eksemplari trükiti FINNCHURCHAIDi (Soome Evangeelse Luterliku Kiriku allasutus) kulul. Täiendavalt trükiti "Kiriku laulu- ja palveraamatut" 30 000 eksemplari Tallinnas aastal 1992 EELK Konsistooriumi kirjastus- ja infoosakonna väljaandena (Ühiselu) trükikojas. KLPR-is on laulud esmakordselt trükitud koos nootidega. Endise, "Uue lauluraamatu" puhul kasutati spetsiaalset noodiraamatut – Punscheli noodiraamatut. Toomas Paul. Kirikulaul eesti rahva mentaliteedi mõjutajana. Sirp, 21. detsember 2001 Mihkel Kukk. Lauluraamatuaasta Ehsti-Ma Laulo-Rahmat, Tallo-Rahwa Kohli- nink Kirko-Lapsede tarbix, kud Jummala Auwux, ninda welja-sähdtut Teos digiteerituna digitaalarhiivis DIGAR Eesti-Ma Rahwa Koddo-ning Kirko Raamat Teos digiteerituna digitaalarhiivis DIGAR
NI tank

NI Tank, (vene keeles Танк НИ, kus "НИ" tähendab На испуг ehk hirmutamiseks) tuntud ka kui Odessa tank või Terrori tank, oli improviseeritud Nõukogude Liidu tank Teise maailmasõja ajal. Augustiks 1941 oli Odessa ümber piiratud ja varustusliinidest ära lõigatud. P. K. Romanov sealsest Jaanuari Ülestõusu Tehasest tegi ettepaneku valmistada soomustatud traktoritest ja trammidest improviseeritud tanke. Tramme siiski ei kasutatud, kuid kolm STZ-5 traktorit soomustati, kasutades boileri plaate. Boileriplaatide vahele pandi ka kummi ja puitu, et suurendada vastupidavust käsitulirelvadele. Tankide relvastus varieerus. Osadel oli T-26 mudel 1931 tankidelt võetud alamtornid, teistele oli ehitatud uus torn 37 mm mudel 15R mägikahuriga või 45 mm tankitõrjekahuriga. Hiljem valmistati selliseid masinaid juurde, kokku 68 tükki. Kuigi selliste masinate soomuskaitse oli küllaltki vilets, osutusid need Rumeenia jalaväe vastu üllatavalt efektiivseks. Zaloga, Grandsen, lk 142 Steven J. Zaloga, James Grandsen Soviet Tanks and Combat Vehicles of World War Two Weidenfeld & Nicholson military 1984 ISBN 0853686068 Inglise k. Бронетракторы. Часть 3 Fotod
Jacques Bourboulon

Jacques Bourboulon (sündinud 8. detsembril 1946) on prantsuse aktifotograaf. Ta tegi 1970. ja 1980. aastail arvukalt teismeliste tüdrukute aktifotosid, mida avaldati ajakirjades ja raamatutes.
Eskilstuna vald

Eskilstuna vald on 2. järgu haldusüksus Rootsis Södermanlandi läänis. Asub Mälareni ja Hjälmareni järve vahel. Suuremad asulad on Eskilstuna ja Torshälla. Vald loodi tänapäeva piirides 1971. aastal kahe linna ja viie valla liitmise teel. 14% valla elanikest on vähemalt ühe vanema poolt soomlased. 2010. aastast on vald soomekeelne halduspiirkond. Märtsis 2014 sai Eskilstuna vald 15. Rootsi omavalitsuseks, mille elanike arv ületab 100 000. Eskilstuna sõpruslinn Eestis on Haapsalu. Swedish Land and Water Area Report 2012–2019 Q129406980 Valla koduleht
Calista Flockhart

Calista Kay Flockhart (sündinud 11. novembril 1964 USA Illinoisi osariigis Freeportis) on USA näitleja, kes on kuulsaks saanud eelkõige nimiosatäitjana telesarjas "Ally McBeal". 2006. aastal tunnistas ta, et on kannatanud söömishäirete, täpsemalt anoreksia all. Selle ühe põhjusena on ta nimetanud liiga suurt töökoormust, näiteks 15-tunniseid tööpäevi. 2010. aastal abiellus ta Harrison Fordiga. Calista Flockhart Admits Eating Disorder. Hollywood.com, 07.04.2006. Calista Flockhart andmekogus IMDb (inglise)
674

◄ | 6. sajand | 7. sajand | 8. sajand | ► ◄ | 640. aastad | 650. aastad | 660. aastad | 670. aastad | 680. aastad | 690. aastad | 700. aastad | ► ◄◄ | ◄ | 670 | 671 | 672 | 673 | 674 | 675 | 676 | 677 | 678 | ► | ►► 674. aasta Bütsantsi-Araabia sõdade käigus algas esimene Konstantinoopoli piiramine, mis kestis neli aastat. ... ...
673

◄ | 6. sajand | 7. sajand | 8. sajand | ► ◄ | 640. aastad | 650. aastad | 660. aastad | 670. aastad | 680. aastad | 690. aastad | 700. aastad | ► ◄◄ | ◄ | 669 | 670 | 671 | 672 | 673 | 674 | 675 | 676 | 677 | ► | ►► 673. aasta Inglismaal rajati Ely linn. Chlothar III järel sai Neustria kuningaks Theuderich III ning samal aastal tema järel Childerich II. ... ...
Nõmmeküla rändrahn

Nõmmeküla rändrahn ehk Varbla suurkivi on looduskaitsealune graniidist rändrahn Pärnumaal Lääneranna vallas Nõmme külas. Kivi pikkus on 4,7 m, laius 4,5 m, kõrgus 2,7 m ja ümbermõõt 15 m. Rändrahnu geograafilised koordinaadid on 58° 28′ 25″ N, 23° 42′ 38″ E. Eesti rändrahnude loend Nõmmeküla rändrahn Keskkonnaregistris
Liu tulepaak

Liu tulepaak on tulepaak Pärnumaal Pärnu linnas Liu külas. Tulepaagi geograafilised koordinaadid on 58° 16′ 38″ N, 24° 15′ 52″ E. Terasest metallsõrestiktorni kõrgus jalamist on 28 meetrit ja tule kõrgus merepinnast on 30 meetrit. Tulepaak ehitati 1956. aastal.  Liu tulepaak – pildid, videod ja helifailid Wikimedia Commonsis Liu tulepaak navigatsioonimärkide andmekogus
Liu säär

Liu säär on kitsuke, kivine, poolkaare moodustav neem Pärnu lahe läänerannikul Lius. Liu sääre sündimise muistend
Greg Germann

Gregory Andrew Germann (sündinud 26. veebruaril 1958 Houstonis) on ameerika näitleja. Ta sai tuntuks Richard Fishina seriaalis "Ally McBeal".
Ewert Wrangel

Ewert Henrik Gabriel Wrangel (20. november 1863 Stockholm – 20. veebruar 1940 Lund) oli rootsi kirjandus- ja kunstiajaloolane, Lundi ülikooli esteetika- ja kunstiajalooprofessor. Wrangel lõpetas Lundi Ülikooli 1882. aastal, sai samas 1884. aastal filosoofiakandidaadi ja 1888. aastal litsentsiaadikraadi ning kaitses 1889. aastal doktoriväitekirja. Juba aasta varem oli ta samas alustanud õppejõutööd esteetika ja kirjanduse ajaloo dotsendina. 1899. aastal sai ta Henrik Schücki järglaseks esteetika, kirjanduse ja kunstiajaloo professori kohal. Wrangel läks pensionile 1928. aastal, andes õppetooli üle Ragnar Josephsonile. Lundis oli tema õpilaste seas hilisem Tartu Ülikooli professor Tor Helge Kjellin (1885–1984). Ta oli sõjaajaloolase ja helilooja Erik Fredrik Wrangeli (1816–1896) kõige vanem poeg ning rannakaitsesuurtükiväe ülema kindral Herman Wrangeli (1859–1938) vend.